CELEX: 31992R2959
Language: el
Date: 1992-10-13 00:00:00
Title: Κανονισμός (ΕΟΚ) αριθ. 2959/92 της Επιτροπής της 13ης Οκτωβρίου 1992 για την τροποποίηση του κανονισμού (ΕΟΚ) αριθ. 2167/92 για τον καθορισμό των τιμών αγοράς και των ενισχύσεων καθώς και ορισμένων στοιχείων που εφαρμόζονται για την περίοδο 1992/93 στα μέτρα παρεμβάσεως στον αμπελοοινικό τομέα

Avis juridique important

|

31992R2959

Κανονισμός (ΕΟΚ) αριθ. 2959/92 της Επιτροπής της 13ης Οκτωβρίου 1992 για την τροποποίηση του κανονισμού (ΕΟΚ) αριθ. 2167/92 για τον καθορισμό των τιμών αγοράς και των ενισχύσεων καθώς και ορισμένων στοιχείων που εφαρμόζονται για την περίοδο 1992/93 στα μέτρα παρεμβάσεως στον αμπελοοινικό τομέα  

Επίσημη Εφημερίδα αριθ. L 298 της 14/10/1992 σ. 0008 - 0008

ΚΑΝΟΝΙΣΜΟΣ (ΕΟΚ) αριθ. 2959/92 ΤΗΣ ΕΠΙΤΡΟΠΗΣ  της 13ης Οκτωβρίου 1992  για την τροποποίηση του κανονισμού (ΕΟΚ) αριθ. 2167/92 για τον καθορισμό των τιμών αγοράς και των ενισχύσεων καθώς και ορισμένων στοιχείων που εφαρμόζονται για την περίοδο  1992/93 στα μέτρα παρεμβάσεως στον αμπελοοινικό τομέαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 257 παράγραφος 1,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1756/92 (2), και ιδίως το άρθρο 35 παράγραφος 8,  Εκτιμώντας:  ότι ο κανονισμός (ΕΟΚ) αριθ. 3105/88 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2182/91 (4), για τον καθορισμό των λεπτομερειών εφαρμογής των υποχρεωτικών αποστάξεων που αναφέρονται στα άρθρα 35 και 36 του κανονισμού  (ΕΟΚ) αριθ. 822/87 καθορίζει στο άρθρο 4 ένα κατ' αποκοπή φυσικό ογκομετρικό αλκοολικό τίτλο που θα πρέπει να ληφθεί υπόψη σε κάθε ζώνη παραγωγής για τον καθορισμό της αλκοόλης που θα παραδοθεί βάσει του άρθρου 35 του κανονισμού (ΕΟΚ) αριθ. 822/87- ότι  αυτός ο κατ' αποκοπή φυσικός αλκοολικός τίτλος δεν ήταν δυνατό να καθοριστεί για την Πορτογαλία, εν αναμονή της οριοθετήσεως των αμπελουργικών ζωνών στη χώρα αυτή, και θα πρέπει, συνεπώς, να καθοριστεί προσωρινά ένας κατ' αποκοπή φυσικός αλκοολικός  τίτλος-  ότι πρέπει να προβλεφθεί ότι οι διατάξεις του παρόντος κανονισμού αρχίζουν να ισχύουν από την αρχή της αμπελοοινικής περιόδου 1992/93,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 7 του κανονισμού (ΕΟΚ) αριθ. 2167/92 της Επιτροπής (5) προστίθεται η ακόλουθη παράγραφος 3:  "3. Ο υπολογισμός της ποσότητας αλκοόλης την οποία οι οινοπαραγωγοί επιτραπέζιου οίνου στην Πορτογαλία πρέπει να παραδώσουν σε εγκαταστάσεις αποστάξεως, σύμφωνα με το άρθρο 35 του κανονισμού (ΕΟΚ) αριθ. 822/87, πραγματοποιείται με βάση ένα κατ' αποκοπή  φυσικό αλκοολικό τίτλο, ο οποίος θα ληφθεί υπόψη για την εκτίμηση του όγκου της αλκοόλης που περιέχεται στον παραχθέντα οίνο, ίσο με 9 % vol."  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1992, κατά τη χρονική διάρκεια εφαρμογής του άρθρου 257 παράγραφος 1 της πράξης προσχώρησης και το αργότερο έως τις 31 Αυγούστου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε  κάθε κράτος μέλος.  Βρυξέλλες, 13 Οκτωβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 84 της 27. 3. 1987, σ. 1. (2) ΕΕ αριθ. L 180 της 1. 7. 1992, σ. 27. (3) ΕΕ αριθ. L 277 της 8. 10. 1988, σ. 21. (4) ΕΕ αριθ. L 202 της 25. 7. 1991, σ. 18. (5) ΕΕ αριθ. L 217 της 31. 7. 1992, σ. 35.